CELEX: 32015R0802
Language: hu
Date: 2015-05-19 00:00:00
Title: A Tanács (EU) 2015/802 rendelete (2015. május 19.) egyes nehézpárlatok és hasonló termékek tekintetében a közös vámtarifában rögzített autonóm vámtételek felfüggesztéséről

23.5.2015   
            
            
               HU
            
            
               Az Európai Unió Hivatalos Lapja
            
            
               L 128/2
            
         A TANÁCS (EU) 2015/802 RENDELETE
   (2015. május 19.)
   egyes nehézpárlatok és hasonló termékek tekintetében a közös vámtarifában rögzített autonóm vámtételek felfüggesztéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 31. cikkére,
   tekintettel az Európai Bizottság javaslatára,
   mivel:
   
               (1)
            
            
               A 2658/87/EGK tanácsi rendelet (1) I. mellékletében meghatározott Kombinált Nómenklatúrában a 2710 vtsz. alatt a közös vámtarifában rögzített autonóm vámtételeket (a továbbiakban:vámtételek) felfüggesztették egyes olyan olajok és hasonló termékek tekintetében, amelyekben a nem aromás alkotórészek tömege meghaladja az aromás alkotórészekét, feltéve, hogy ezeket az olajokat és hasonló termékeket meghatározott eljárásoknak szándékoznak alávetni és ezek a termékek a 2454/93/EGK bizottsági rendeletben (2) előírt meghatározott célú felhasználás (a továbbiakban: meghatározott célú felhasználás) hatálya alá tartoznak.
            
         
               (2)
            
            
               Egyes olajok és hasonló termékek, amelyekben az aromás alkotórészek tömege meghaladja a nem aromás alkotórészekét (a továbbiakban: nehézpárlatok és hasonló termékek) 2013. április 3-ig szintén a 2710 vtsz. alá kerültek besorolásra, és ezáltal meghatározatlan ideig vámmentességet élveztek.
            
         
               (3)
            
            
               2013. április 4-e óta azonban az említett nehézpárlatok és hasonló termékek a vámmentességet nem biztosító 2707 vtsz. alá kerültek besorolásra.
            
         
               (4)
            
            
               Az 1387/2013/EU tanácsi rendelet (3)2014. július 1-jei hatállyal ideiglenesen felfüggesztette az említett nehézpárlatok és hasonló termékek autonóm vámtételeit.
            
         
               (5)
            
            
               Mivel az Unióban nincs kínálat ilyen nehézpárlatokból és hasonló termékekből, az autonóm vámtételek ideiglenes felfüggesztését a 2013. április 4-től2014. június 30-ig tartó időszak alatt megszakítás nélkül kellett volna alkalmazni, feltéve, hogy ezeket a nehézpárlatokat és hasonló termékeket valamely meghatározott eljárás alá vetendő, finomítói nyersanyagként való felhasználásra szánták, és azok meghatározott célú felhasználás hatálya alá tartoztak.
            
         
               (6)
            
            
               A 2707 99 99 KN-kód alá besorolt nehézpárlatokra és hasonló termékekre vonatkozó autonóm vámtételek ideiglenes felfüggesztésével járó kedvezmények megfelelő biztosítása céljából ezért az ideiglenes felfüggesztést 2013. április 4-től2014. június 30-ig visszamenőleges hatállyal alkalmazni kell.
            
         
               (7)
            
            
               Az autonóm vámtételek visszamenőleges hatályú felfüggesztésének érvényre juttatása érdekében a 2454/93/EGK rendelet 294. cikkének (3) bekezdésében előírtaknak megfelelően a meghatározott célú felhasználásra vonatkozó engedély visszamenőleges hatályát is ki kell 2013. április 4-ig terjeszteni,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében található Kombinált Nómenklatúra Második részének 27. árucsoportjához tartozó Kiegészítő megjegyzések 5. pontjában felsorolt meghatározott eljárások valamelyike alá vetendő, finomítói nyersanyagként való felhasználásra szánt, a 2707 99 99 KN-kód alá besorolt nehézpárlatokra és hasonló termékekre vonatkozó autonóm vámtételek 2013. április 4-től2014. június 30-ig felfüggesztésre kerülnek, feltéve, hogy a meghatározott célú felhasználásnak a 2454/93/EGK rendelet 291–300. cikkében előírt szabályai alkalmazásra kerülnek.
   Az (1) bekezdés alkalmazásában a 2454/93/EGK rendelet 294. cikkének (3) bekezdésében előírtaknak megfelelően a meghatározott célú felhasználásra vonatkozó engedély visszamenőleges hatálya 2013. április 4-ig kiterjeszthető, feltéve, hogy az említett rendelet 294. cikke (3) bekezdésében meghatározott feltételek mindegyike teljesül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 19-én.
      
         
            a Tanács részéről
         
         
            az elnök
         
         E. RINKĒVIČS
      
   
   
      (1)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      (2)  A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).
   
      (3)  A Tanács 1387/2013/EU rendelete (2013. december 17.) egyes mezőgazdasági és ipari termékek tekintetében a közös vámtarifában rögzített autonóm vámtételek felfüggesztéséről és az 1344/2011/EU rendelet hatályon kívül helyezéséről (HL L 354., 2013.12.28., 201. o.).